ananddey/assamese-wiki-corpus huggingface dataset:
প্ৰমোদ বৰুৱা

প্ৰমোদ বৰুৱা অসমৰ এগৰাকী চলচ্চিত্ৰ প্ৰযোজক, পৰিচালক আৰু অভিনেতা। ১৯৬৭ চনত কেইজনমান চলচ্চিত্ৰ অনুৰাগীৰ সহযোগিতাত সমবায় ভিত্তিত বিশ্বনাথ চাৰিআলিত পোন প্ৰথমে "অভিযান" নামৰ এখন চলচ্চিত্ৰ নিৰ্মাণৰ কাম আৰম্ভ কৰে। ১৯৭৩ চনত চলচ্চিত্ৰখনে মুক্তি লাভ কৰে। ইয়াৰ পাছত বৰুৱাই কেবাখনো চলচ্চিত্ৰ নিৰ্মাণ কৰে।

চলচ্চিত্ৰসমূহ

অভিযান
অনুতাপ
উপপথ
প্ৰতিদান
উৰ্বশী আদি।

বঁটা / সন্মান

গুৱাহাটীৰ শংকৰদেৱ কলাক্ষেত্ৰত ২০১১ চনৰ ১১ জুলাইত অনুষ্ঠিত ১৩ তম মুনলাইট মিডিয়া বঁটা (Moonlight Media Awards) প্ৰদান অনুষ্ঠানত তেখেতক জীৱনযোৰা সাধনা বঁটা প্ৰদান কৰা হয়।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:চলচ্চিত্ৰ প্ৰযোজক
শ্ৰেণী:অসমীয়া অভিনেতা
মেইতেই লোককথা

মেইতেই লোককথা হৈছে ভাৰতৰ মণিপুৰৰ মেইটেই জনগোষ্ঠীৰ লোককথা আৰু পৌৰাণিক কাহিনী।

এনে লোককথা পৰম্পৰাগতভাৱে প্ৰজন্মৰ পৰা প্ৰজন্মলৈ চলি থাকে। বৰ্তমান মণিপুৰ চৰকাৰে মেইটেই জনগোষ্ঠীৰ লোককথা সংৰক্ষণৰ পৰিকল্পনা কৰিছে, যিটো চৰকাৰী শিক্ষানুষ্ঠানত প্ৰাথমিক শিক্ষাৰ জৰিয়তে কাৰ্যকৰী হ’ব।

সাধুকথা সমূহ

এটা কুমলীয়া শিশু ৰঙালাউলৈ ৰূপান্তৰিত হোৱাৰ কাহিনী।
হিয়াংথাউৰ কাহিনী।
ৰাং কুকুৰ আৰু শিয়ালৰ কাহিনী।
ডেমন কুইন।
হেঞ্জুনাহাৰ কিংবদন্তি।
এজন মূৰ্খ সৰু ভাইৰ কাহিনী।

তথ্যসূত্ৰ

শ্ৰেণী:লোককথা
শ্ৰেণী:লোকগাথা
শ্ৰেণী:লোকসাহিত্য
শ্ৰেণী:সাধু
শ্ৰেণী:সাধুকথা
অৰুণাচল প্ৰদেশ ৰাজ্যিক মহিলা আয়োগ

অৰুণাচল প্ৰদেশ ৰাজ্যিক মহিলা আয়োগ হৈছে অৰুণাচল প্ৰদেশ ৰাজ্যৰ মহিলাৰ বিৰুদ্ধে অপৰাধ সম্পৰ্কীয় বিষয়সমূহ মোকাবিলা কৰিবলৈ ১৯৯৩ চনত গঠন কৰা এক বিধিগত সংস্থা। অৰুণাচল প্ৰদেশ চৰকাৰে অৰ্ধ-ন্যায়িক সংস্থা হিচাপে এই আয়োগ গঠন কৰিছিল৷

ইতিহাস আৰু উদ্দেশ্য

ৰাজ্যখনৰ মহিলা সম্পৰ্কীয় বিষয়সমূহ অধ্যয়ন কৰাৰ লগতেৰ মহিলা সম্পৰ্কীয় নিৰ্দিষ্ট সমস্যাসমূহৰ তদন্তৰ বাবে ১৯৯৩ চনত অৰুণাচল প্ৰদেশ ৰাজ্যিক মহিলা আয়োগ গঠন কৰা হৈছিল।আয়োগ নাৰী অধিকাৰ সুৰক্ষিত কৰাৰ ক্ষমতাৰে সজ্জিত৷ ইয়াৰ লগতে আয়োগে পৰিয়াল আৰু সমাজত সন্মুখীন হোৱা যিকোনো ধৰণৰ হাৰাশাস্তি আৰু সমস্যাৰ বিৰুদ্ধে নাৰীসমাজৰ সুৰক্ষা আৰু সমতা নিশ্চিত কৰে।

তলত উল্লেখ কৰা উদ্দেশ্যেৰে এই আয়োগ গঠন কৰা হৈছিল-

(১) মহিলাৰ সুৰক্ষা আৰু কল্যাণ নিশ্চিত কৰা।

(২) প্ৰাসংগিক আইন উলংঘা, সুযোগ অস্বীকাৰ কৰা বা মহিলাসকলক কোনো অধিকাৰৰ পৰা বঞ্চিত কৰাৰ ক্ষেত্ৰত সময়মতে লিংগভিত্তিক বিষয়সমূহ চম্ভালা।

(৩) মহিলাভিত্তিক বিষয়ত ৰাজ্য চৰকাৰক পৰামৰ্শ দিয়া।

(৪) আয়োগে মাজে মাজে ৰাজ্যখনৰ মহিলাভিত্তিক আইনসমূহৰ সন্দৰ্ভত ৰাজহুৱা স্থানত সজাগতা সৃষ্টিৰ পদক্ষেপ গ্ৰহণ কৰে।[3]

গঠন

অৰুণাচল প্ৰদেশ মহিলাৰ ৰাজ্যিক আয়োগ এজন অধ্যক্ষ আৰু ৪ জন সদস্যৰে গঠন কৰা হৈছিল।

ৰাধিলো চ্ছাই (টেচ্ছি) অৰুণাচল প্ৰদেশ ৰাজ্যিক মহিলা আয়োগৰ অধ্যক্ষ।

(২) ৰাজ্যৰ কোনো সংস্থাই যদি মহিলাৰ বিৰুদ্ধে সুৰক্ষামূলক ব্যৱস্থা ৰূপায়ণ কৰাত ব্যৰ্থ হয়, তেন্তে মহিলাসকলে চৰকাৰী জাননীত একেখিনি ব্যৱস্থা লাভ কৰাটো আয়োগে সুনিশ্চিত কৰিব লাগে।

(৩) ৰাজ্যৰ মহিলাসকলক ন্যায় প্ৰদানৰ ক্ষেত্ৰত যিকোনো আইন বিফল হ'লে সংশোধনীৰ বাবে পৰামৰ্শ দিয়া।

(৪) মহিলাৰ অধিকাৰ খৰ্বৰ যিকোনো বিষয় সংশ্লিষ্ট কৰ্তৃপক্ষৰ সৈতে গ্ৰহণ কৰা আৰু তেওঁলোকক অনুসৰণমূলক ব্যৱস্থা গ্ৰহণৰ পৰামৰ্শ দিয়া।

(৫) ভাৰতৰ সংবিধানৰ অধীনত নিশ্চিত কৰা আত্ম-অধিকাৰ উলংঘা আৰু নিজৰ সুৰক্ষা ব্যৱস্থা ৰূপায়ণ নকৰাৰ অভিযোগ থকা মহিলাসকলে প্ৰতিকাৰৰ বাবে মহিলা আয়োগৰ সৈতে পোনপটীয়াকৈ কাষ চাপিব পাৰে।

(৬) ৰাজ্যত অত্যাচাৰ আৰু বৈষম্যৰ বলি হোৱা মহিলাসকলক পৰামৰ্শ আৰু সহায় কৰা।

(৭) মহিলাৰ গণ গোটৰ সৈতে জড়িত যিকোনো বিষয়ৰ মীমাংসাৰ খৰচৰ বিত্তীয় সাহায্য প্ৰদান কৰা আৰু মাজে-মাজে সেইবোৰৰ সৈতে জড়িত বিষয় সম্বন্ধে ৰাজ্য চৰকাৰক প্ৰতিবেদন দিয়া।

(৮) মহিলা বন্দীক দাখিল কৰা যিকোনো চৌহদ, কাৰাগাৰ বা অন্যান্য ৰিমাণ্ড হোম বা আন যিকোনো গোচৰ পৰিদৰ্শন কৰি প্ৰয়োজন হ’লে নিজ নিজ কৰ্তৃপক্ষৰ জাননীলৈ আওতালৈ অনা।

(৯) মহিলা ভিত্তিক যিকোনো নিৰ্দিষ্ট বিষয়ৰ সোধা-পোছা, অধ্যয়ন আৰু অনুসন্ধান কৰা।

(১০) শৈক্ষিক গৱেষণা আৰম্ভ কৰা বা যিকোনো প্ৰচাৰ পদ্ধতি গ্ৰহণ কৰা আৰু সকলো ক্ষেত্ৰতে মহিলাৰ প্ৰতিনিধিত্ব নিশ্চিত কৰাৰ উপায়ৰ পৰামৰ্শ দিয়া আৰু তেওঁলোকৰ অধিকাৰৰ পৰা বঞ্চিত কৰা কাৰণ চিনাক্ত কৰা।

(১১) মহিলাসকলক তেওঁলোকৰ অধিকাৰৰ পৰা বঞ্চিত কৰা কোনো বিষয় বা মহিলা সুৰক্ষা আইন কাৰ্যকৰী নোহোৱা বা তেওঁলোকৰ সৈতে জড়িত কোনো নীতি অমান্য কৰা বা তেওঁলোকৰ সৈতে জড়িত মহিলা কল্যাণ আৰু সকাহৰ সৈতে জড়িত নিৰ্দেশনা মানি চলাত ব্যৰ্থ হোৱাৰ বিষয়ে suo-moto বা যিকোনো অভিযোগৰ সোধা-পোছা কৰা।

তথ্যসূত্ৰ

শ্ৰেণী:নাৰীবাদী সংস্থা
থুছাৰী জয়শেখৰা

থুছাৰী জয়শেখৰা (ইংৰাজী: Thushari Jayasekera) এগৰাকী শ্ৰীলংকান-আমেৰিকান অভিনেত্ৰী, প্ৰদৰ্শনকাৰী আৰু লেখিকা।

জীৱনী

জয়শেখৰা দক্ষিণ এছীয় মূলৰ এগৰাকী আমেৰিকান অভিনেত্ৰী। তেওঁৰ জন্ম শ্ৰীলংকাত হৈছিল, তাৰ পিছত তেওঁ মাক-দেউতাকৰ সৈতে আমেৰিকালৈ গুচি যায় আৰু কেলিফৰ্ণিয়াত ডাঙৰ-দীঘল হয়।

তেওঁ সৰুৰে পৰাই অভিনয় আৰু লেখা-মেলাৰ প্ৰতি আকৰ্ষিত আছিল। তেওঁ নিজৰ আৰু বন্ধু-বান্ধৱীৰ বাবে নাটকৰ সৰু সৰু দৃশ্য আৰু একমবীন অভিনয়ৰ চিত্ৰনাট্য লিখিছিল। তেওঁ কবিতা লিখিছিল (এতিয়াও লিখে) আৰু পৃথিৱীৰ গুৰুতৰ পৰিস্থিতিবোৰৰ ওপৰত প্ৰশ্ন উত্থাপন কৰি সেইবোৰৰ সৰু সৰু সমাধান লিখিছিল। তেওঁ দ্য য়াল দেৱী আৰু মেন উইদাউট এ হেডৰ দৰে স্বতন্ত্ৰ চলচ্চিত্ৰত অভিনয় কৰিছে। ইয়াৰ উপৰিও তেওঁ আমেৰিকান আৰু শ্ৰীলংকান-আমেৰিকান মঞ্চ নাটকত অভিনয় কৰিছে, যাৰ ভিতৰত ড্ৰামা চাৰ্কল অফ কেলিফৰ্ণিয়াই উপস্থাপন কৰা পৰস্তৱা আৰু দূপথা নাটকত তেওঁ মুখ্য মহিলা চৰিত্ৰত অভিনয় কৰিছিল।

জয়শেখৰাই ৰাজহুৱা সম্প্ৰচাৰৰ বাবে কেইবাটাও স্বতন্ত্ৰ প্ৰকল্প সৃষ্টি কৰিছে, যেনে অৰিজিনেল ৰেচিপি, যিটো সাক্ষাৎকাৰ আৰু সংগীতৰ এক বৈচিত্ৰ্যপূৰ্ণ অনুষ্ঠান আছিল। তেওঁ 'জেলী নুজ' নামৰ এটা ব্লগও আৰম্ভ কৰিছিল, যিয়ে শ্ৰীলংকান আমেৰিকান শৈলীত চহৰখনৰ বাতৰিবোৰ পৰিৱেশন কৰে। তেওঁ অপচৰা নামৰ এখন সৰু আলোচনী মুকলি কৰিছিল যিয়ে দক্ষিণ এছীয় সম্প্ৰদায়ৰ কথা আলোকপাত কৰে।

বৰ্তমান তেওঁ শব্দ, নৃত্য আৰু অংগচালনা ব্যৱহাৰ কৰি মৌলিক পৰিৱেশ্য কলাৰ টুকুৰা লিখে আৰু পৰিৱেশন কৰে। তেওঁৰ এটা জনপ্ৰিয় কাম হ’ল য’ত তেওঁ প্ৰকৃত বৰষুণক এক ৰূপক হিচাপে ব্যৱহাৰ কৰিছে। ইয়াৰ উপৰিও তেওঁ কবিতা আৰু চুটিগল্প লিখে। তেওঁ দক্ষিণ কেলিফৰ্ণিয়াৰ বিভিন্ন উৎসৱ আৰু অনুষ্ঠানত ঘোষিকা বা আঁতধৰোঁতা হিচাপে কাম কৰে। তেওঁ অভিনয়, স্বেচ্ছাসেৱীমূলক কাম আৰু সমাজ সেৱাৰ বাবে পৰিচিত।

২০১০ চনৰ পৰা ২০১১ চনলৈ এনবিচি ইউনিভাৰ্চেল নেটৱৰ্কৰ চিটকম আউটচ’ৰ্চডত পিংকীৰ চৰিত্ৰত অভিনয় কৰি তেওঁ টেলিভিছন জগতত প্ৰসাৰ লাভ কৰিছিল।

কাৰ্যকলাপ

জয়শেখৰাই ৰেইন বাৰ্ড কৰ্পোৰেচনৰ সৈতে তেওঁলোকৰ 'ৰোজ পেৰেড'ৰ ফ্লোটবোৰ (সজাই তোলা গাড়ী) সজাবলৈ স্বেচ্ছাসেৱী হিচাপে কাম কৰিছিল। ২০০৩ চনত তেওঁৰ পৰামৰ্শ "ৱাটাৰ ৱাণ্ডাৰলেণ্ড" সেই বছৰৰ বঁটা বিজয়ী ফ্লোটটোৰ শিৰোনাম হিচাপে নিৰ্বাচিত হৈছিল।

২০০৬ চনৰ নৱেম্বৰ মাহত আমেৰিকাত থকাৰ পিছত তেওঁ প্ৰথমবাৰৰ বাবে শ্ৰীলংকা ভ্ৰমণ কৰিছিল। তেওঁক এখন স্থানীয় হাউচৱাইফ এছ’চিয়েচনৰ বাৰ্ষিক বৰদিনৰ অনুষ্ঠানত আমন্ত্ৰণ জনোৱা হৈছিল। তেওঁ ৰেলী আৰু ধৰ্মঘটৰ দৰে কাৰ্যসূচীত অংশগ্ৰহণ কৰি শ্ৰমিকৰ সঠিক অধিকাৰৰ বাবে সজাগতা সৃষ্টিত সহায় কৰে।

তথ্যসূত্ৰ

শ্ৰেণী:শ্ৰীলংকাৰ চলচ্চিত্ৰ অভিনেত্ৰী
ইডা ক্ৰেডক

ইডা চি ক্ৰেডক আছিল ১৯ শতিকাৰ এগৰাকী আমেৰিকীয় বাক-স্বাধীনতা আৰু মহিলাৰ অধিকাৰৰ সমৰ্থক। যৌনতাক লৈ তেওঁ বিস্তৃতভাৱে লিখিছিল, যাৰ ফলত তেওঁক দোষী সাব্যস্ত কৰা হৈছিল আৰু অশ্লীল কামৰ বাবে কাৰাগাৰত বন্দী কৰা হৈছিল। মুক্তিৰ পিছত তেওঁ অধিক আইনী প্ৰক্ৰিয়াৰ সন্মুখীন হৈ আত্মহত্যা কৰে।

ইডা ক্ৰেডকৰ ফিলাডেলফিয়াত জন্ম হৈছিল৷ তেওঁ পাঁচ মাহ বয়সৰ আগতেই তেওঁৰ দেউতাকৰ মৃত্যু হৈছিল। মাকে তেওঁক একমাত্ৰ সন্তান হিচাপে ঘৰতে পঢ়ুৱাইছিল আৰু তেওঁক বিস্তৃত কোৱাকাৰ শিক্ষা প্ৰদান কৰিছিল।

বিশৰ দশকত প্ৰৱেশ পৰীক্ষাত উত্তীৰ্ণ হোৱাৰ পিছত ক্ৰেডকক পেনচিলভেনিয়া বিশ্ববিদ্যালয়ত প্ৰথম মহিলা স্নাতক ছাত্ৰী হিচাপে নামভৰ্তিৰ বাবে অনুষদৰ পৰামৰ্শ দিয়া হয় যদিও ১৮৮২ চনত বিশ্ববিদ্যালয়ৰ বোৰ্ড অৱ ট্ৰাষ্টীয়ে তেওঁৰ প্ৰৱেশত বাধা দিয়ে। তাৰ পিছত তেওঁ ষ্টেনোগ্ৰাফী পাঠ্যপুথি প্ৰাইমেৰী ফ’ন’গ্ৰাফী প্ৰকাশ কৰে আৰু জিৰাৰ্ড কলেজত মহিলাসকলক এই বিষয়টো শিকায়।

পৰৱৰ্তী সময়ত ক্ৰেডকে নিজৰ কোৱাকাৰ চিন্তা ত্যাগ কৰে। ১৮৮৭ চনৰ আশে-পাশে থিয়'ছফিকেল ছ'চাইটিৰ সৈতে জড়িত হৈ তেওঁ অকল্টৰ প্ৰতি এক শৈক্ষিক আগ্ৰহ গঢ়ি তুলিবলৈ আৰম্ভ কৰে। মুক্ত চিন্তাবিদ হিচাপে ১৮৮৯ চনত আমেৰিকান চেকুলাৰ ইউনিয়নৰ ফিলাডেলফিয়া অধ্যায়ৰ সম্পাদিকা নিৰ্বাচিত হয়।

ক্ৰেডকে চিকাগোলৈ গুচি যায় আৰু ডিয়াৰবৰ্ণ ষ্ট্ৰীটত এটা কাৰ্যালয় খুলিলে যিয়ে বিবাহিত দম্পতীক ৱাক-ইন কাউন্সেলিং আৰু মেইল ​​অৰ্ডাৰ দুয়োটাৰে দ্বাৰা "mystic" যৌন পৰামৰ্শ আগবঢ়ায়। প্ৰাপ্তবয়স্কক শিক্ষা দি "যৌন দুষ্টতা আৰু দুখ-কষ্ট প্ৰতিৰোধ"ৰ বাবে তেওঁ নিজৰ সময় উৎসৰ্গা কৰিছিল। ১৮৯৩ চনত চিকাগোত অনুষ্ঠিত হোৱা ৱৰ্ল্ডছ কলম্বিয়ান এক্সপ'জিচনত লিটিল ইজিপ্ত আৰু তেওঁৰ বিতৰ্কিত বেলি ডান্সিং অভিনয়ৰ ৰক্ষাৰ বাবে সম্পাদকীয়ৰ জৰিয়তে তেওঁ ৰাষ্ট্ৰীয় কুখ্যাতি অৰ্জন কৰে।

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
ওছানইন

ওছানইন (ইয়োৰুবা ভাষাত: Ọ̀sanyìn, লেটিন আমেৰিকাত Osaín/Ossain/Ossaím, ফনত Ague (বয়স)) হৈছে পাত, বনৌষধি আৰু পদাৰ্থৰ জ্ঞান থকা সৰ্বজ্ঞানী ওৰিছা। তেওঁ যাদুক নিৰাময় আৰু প্ৰদৰ্শন আৰু প্ৰযুক্তিগত সঁজুলি সৃষ্টিৰ বাবেও পৰিচিত আৰু জনপ্ৰিয়ভাৱে তেওঁক বনৌষধি বিশেষজ্ঞ, যাদুকৰ আৰু প্ৰযুক্তিবিদ হিচাপে গণ্য কৰা হয়। তেওঁ অনিছেগুনৰ সৃষ্টিকৰ্তা।
ওছানইন এজন শক্তিশালী যাদুকৰ আৰু প্ৰকৃতিৰ বন্য আৰু অলংকৃত অঞ্চলত পোৱা সকলো মন্ত্ৰ আৰু শিল্পৰ নিপুণ হিচাপে পৰিচিত। আমেৰিকাত তেওঁক চেণ্ট জোচেফৰ সৈতে সাদৃশ্যভূক্ত কৰা হৈছে। ওছানইনক পাত আৰু বনৌষধিৰ বৈশিষ্ট্যসমূহক সামৰি লোৱা বুলি বৰ্ণনা কৰা হৈছে, যিয়ে নিৰাময়, অভিশাপ, যাদু, জ্ঞান আৰু পাত আৰু বনৌষধিৰ ভিতৰত পোৱা আন বহুতো বৈশিষ্ট্যক প্ৰতিনিধিত্ব কৰে।

তথ্যসূত্ৰ

শ্ৰেণী:দেৱ-দেৱী
শকুন্তলা আৰু শঙ্কৰ জোচেফ আলি

শকুন্তলা আৰু শঙ্কৰ জোচেফ আলি ১৯৮৪ চনত মুক্তিপ্ৰাপ্ত এখন অসমীয়া চলচ্চিত্ৰ। এই চলচ্চিত্ৰ খন নিপ বৰুৱাই পৰিচালনা কৰিছিল। মুল ভূমিকাত আছিল নিপন গোস্বামী আৰু মৃদুলা বৰুৱা।

অভিনয় শিল্পীসকল

মৃদুলা বৰুৱা (শকুন্তলা)
নিপন গোস্বামী (শঙ্কৰ জোচেফ আলি)
তপন দাস (অকন)
আব্দুল মজিদ
অমলা কাকতি
বীণা দাস মান্না

তথ্য সংগ্ৰহ

বাহ্যিক সংযোগ

শ্ৰেণী:অসমীয়া চলচ্চিত্ৰ
শ্ৰেণী:১৯৮০ দশকৰ অসমীয়া চলচ্চিত্ৰ
শ্ৰেণী:১৯৮৪ বৰ্ষৰ চলচ্চিত্ৰ
এলক'হল

এলক'হল হৈছে একপ্ৰকাৰৰ জৈৱ যৌগ। ইহঁতৰ হাইড্ৰ'ক্সিল কাৰ্যকৰী গোটটো এটা এলকাইল বা এৰাইল গোটৰ কাৰ্বনৰ সৈতে এটা বন্ধনত আবদ্ধ হৈ থাকে। সাধাৰণভাৱে এলক'হলক CnH2n+1OH এই সাধাৰণ সূত্ৰৰ মাধ্যমেৰে প্ৰকাশ কৰা হয়।

এলক'হল শব্দটো আৰবি শব্দ "আল-কুহ"ৰ পৰা আহিছে যাৰ অৰ্থ সাধাৰণভাৱে ইথানল। ইথানল এবিধ বৰণহীন উদ্বায়ী তৰল যাক কিন্বনৰ মাধ্যমত শৰ্কৰাৰ পৰা তৈয়াৰ কৰা হয়।

শ্ৰেণীকৰণ

এলক'হলক সাধাৰণতে প্ৰাথমিক (১ ডিগ্ৰী), গৌণ (২ ডিগ্ৰী) আৰু টাৰছিয়াৰি তৃতীয় পৰ্যায়ৰ, ৩ ডিগ্ৰী) এই তিনভাগত ভাগ কৰা হয়। ইথানল, আইচ'প্ৰপাইল এলক'হল, টাৰছিয়াৰি বিউটাইল এলক'হল যথাক্ৰমে প্ৰাথমিক, গৌণ আৰু টাৰছিয়াৰি এলক'হলৰ সৰল উদাহৰণ।
একমাত্ৰ ব্যতিক্ৰম হৈছে ফিনল (কাৰ্বলিক এচিড)। ফিনলৰ হাইড্ৰ'ক্সিল কাৰ্যকৰী গোট ফিনাইল (এৰাইল) গোটৰ লগত সাধাৰণ এলক'হলৰ দৰেই এটা বন্ধনেৰে যুক্ত, কিন্তু ইয়াৰ ৰাসায়নিক ধৰ্ম সাধাৰণ এলক'হলতকৈ সম্পূৰ্ণৰূপে পৃথক। সেয়ে ফিনলক এলক'হলৰ সমগোত্ৰীয় বুলি ধৰা নহয়।

সাধাৰণ এলক'হল

সকলোতকৈ সৰল আৰু বহুল ব্যৱহৃত এলক'হলৰ ভিতৰত মিথানল আৰু ইথানল উল্লেখযোগ্য।

নামকৰণ

IUPAC নিময় অনুসৰি এলকেনৰ নামৰ শেষৰ "e"ৰ পৰিৱৰ্তে "ol" বহুৱাই এলক'হলৰ নামকৰণ কৰা হয়। যেনে মিথেন আৰু ইথেনৰ (Methane, Ethane) শেষৰ "e"ৰ পৰিৱৰ্তে "ol" বহুৱাই যথাক্ৰমে মিথানল আৰু ইথানল (Methanol, Ethanol) নামকৰণ কৰা হয়।
হাইড্ৰ'ক্সিল কাৰ্যকৰী গোটৰ অৱস্থান বুজাবলৈ "e"ৰ পৰিৱৰ্তে "ol" বহুৱাৰ আগেয়ে সংখ্যা ব্যবহাৰ কৰা হয়। যেনে CH3+CH2+CH2+OH ক প্ৰ'পান-ৱান-অল (propan-1-ol), CH3+CH+OH+CH3ক প্ৰ'পান-টু-অল (propan-2-ol) বুলি কোৱা হয় (দুয়োটাকে প্ৰ'পানল আৰু প্ৰ'পাইল এলক'হল বুলিও কোৱা হয়)।
আন প্ৰকাৰে এলকাইল গোট বা অন্য কোনো কাৰ্বন শৃংখলৰ নামৰ শেষত "এলক'হল" বহুৱাইও নামকৰণ কৰা হয়। যেনে মিথেন আৰু ইথেনৰ পৰা যথাক্ৰমে মিথাইল আৰু ইথাইল গোট আহে আৰু ইহঁতৰ সংশ্লিষ্ট এলক'হলক যথাক্ৰমে মিথাইল এলক'হল আৰু ইথাইল এলক'হল বুলি নামকৰণ কৰা হয়।

তথ্য সংগ্ৰহ

বাহ্যিক সংযোগ

শ্ৰেণী:জৈৱিক ৰসায়ন
শ্ৰেণী:জৈৱ যৌগ
মাত্ৰা (সংগীত)

মাত্ৰা হৈছে ভাৰতীয় ধ্ৰুপদী সংগীতৰ একোটি বিট, যি তালৰ আটাইতকৈ সৰু ছন্দময় উপ-একক - সংগীতৰ মিটাৰ। ই বিভাগ (মাপ) আৰু আৱৰ্তন (চক্ৰ)ৰ সৈতে তালৰ তিনিটা স্তৰৰ গঠনৰ ভিতৰত অন্যতম। বিটৰ তাৎপৰ্য তেওঁলোকৰ চক্ৰত সংঘটনৰ ওপৰত নিৰ্ভৰ কৰে। তথাপিও, বিটৰ মূল্য বিভিন্ন কাৰকৰ ওপৰত নিৰ্ভৰ কৰি টান বা সংকুচিত হ’ব পাৰে।

আৰু চাওক

হিন্দুস্তানী ধ্ৰুপদী সংগীত
তাল
বিভাগ

তথ্যসূত্ৰ

শ্ৰেণী:সংগীত
চিকিৎসা শিক্ষা সঞ্চালকালয়, অসম

চিকিৎসা শিক্ষা সঞ্চালকালয়,অসম ১৯৮৪ চনত স্বাস্থ্য আৰু পৰিয়াল কল্যাণ বিভাগ, অসম চৰকাৰৰ অধীনত প্ৰতিষ্ঠা হোৱা এখন স্বতন্ত্ৰ পৰিষদ।

কৰ্ম পৰিসৰ

•এলোপেথিক, আয়ুৰ্বেদিক আৰু হোমিঅ’পেথিক চিকিৎসা আৰু পেৰামেডিকেল বিজ্ঞানৰ দৰে বিভিন্ন ধাৰাত চিকিৎসা বিজ্ঞানৰ বিশেষজ্ঞতাক প্ৰসাৰ কৰা।

•সঞ্চালকালয়ৰ অধীনস্থ বিভিন্ন চিকিৎসালয়ৰ জৰিয়তে অসমৰ ৰাইজলৈ স্বাস্থ্যসেৱাৰ সুবিধাসমূহৰ প্ৰসাৰ কৰা।

•সঠিক পৰিকল্পনাৰ জৰিয়তে চিকিৎসা শিক্ষাৰ বিকাশ বৰ্তাই ৰখা।

•অসমত চিকিৎসা বিজ্ঞানৰ ক্ষেত্ৰত গৱেষণাক প্ৰসাৰিত কৰা

•সঞ্চালকালয়ৰ অধীনৰ বিভিন্ন প্ৰতিষ্ঠানৰ জৰিয়তে চিকিৎসা বিজ্ঞানত মানৱ সম্পদ বিকাশ

•এই সঞ্চালকালয়ৰ অন্তৰ্গত বিভিন্ন স্বাস্থ্য শিক্ষানুষ্ঠানৰ স্নাতক, স্নাতকোত্তৰ ডিগ্ৰী/ডিপ্লমা আৰু ডক্টৰেট ডিগ্ৰীৰ পাঠ্যক্ৰমৰ প্ৰশাসনিক নিয়ন্ত্ৰণ।

•ইয়াৰ অধীনত থকা সকলো কলেজ আৰু চিকিৎসালয়ৰ ওপৰত প্ৰশাসনিক নিয়ন্ত্ৰণ।

তথ্য উৎস

শ্ৰেণী:শিক্ষা
শ্ৰেণী:ভাৰতৰ শিক্ষা
শ্ৰেণী:অসমৰ শিক্ষা
২০২৪ চনত বাংলাদেশত কোটা সংস্কাৰ আন্দোলন

প্ৰতিবাদকাৰীয়ে বাংলা অৱৰোধ নামেৰে অভিহিত কৰা "২০২৪ কোটা সংস্কাৰ আন্দোলন" বাংলাদেশৰ দুখন চৰকাৰী বিশ্ববিদ্যালয়ৰ ছাত্ৰ-ছাত্ৰী আৰু অধ্যাপকসকলে নিযুক্তি ব্যৱস্থা সলনি কৰাৰ বাবে সংস্কাৰৰ দাবীত অব্যাহত থকা প্ৰতিবাদ। উচ্চ ন্যায়ালয় বিভাগ, বাংলাদেশৰ উচ্চতম ন্যায়ালয় তেওঁলোকৰ দেশৰ সকলো ধৰণৰ চৰকাৰী চাকৰিৰ বাবে (যিবোৰৰ বহুতো "কোটা" ভিত্তিত লোৱা হৈছিল)ৰ ৰায়দানৰ প্ৰতিক্ৰিয়া স্বৰূপে প্ৰতিবাদ আৰম্ভ হৈছিল, যিটোক অবৈধ বুলি ঘোষণা কৰা হৈছিল ৫ জুন.২০১৮ চনৰ জানুৱাৰী মাহৰ চৰকাৰী বিজ্ঞপ্তিযোগে স্বাধীনতা সংগ্ৰামী আৰু তেওঁলোকৰ বংশধৰসকলৰ বাবে কোটা জাৰি কৰিছিল।এই চাৰ্কুলাৰখন বাংলাদেশ কোটা সংস্কাৰ আন্দোলন ২০১৮ৰ পিছত জাৰি কৰা হৈছে। .

আদালতৰ সিদ্ধান্তৰ পিছত মানুহে এই সিদ্ধান্তৰ বিৰুদ্ধে অনলাইন সক্ৰিয়তা আৰম্ভ কৰে "২০১৮ চনৰ আৰম্ভণিতে জুন মাহৰ আৰম্ভণিতে আন এক প্ৰতিবাদ সংঘটিত হৈছিল, মূলতঃ ৰাজধানী ঢাকাক কেন্দ্ৰ কৰি, কিন্তু পিছলৈ এডিলেইডত আৰু গ্ৰীষ্মকালীন বন্ধৰ সময়ত। নিলম্বনৰ বাবে জুলাই মাহত পুনৰ শান্তিপূৰ্ণ বিক্ষোভ আৰম্ভ হৈছিল। ।" চৰকাৰৰ সঁহাৰিৰ সমাধানৰ দাবী জনায়। ২৫ জানুৱাৰীত চৰকাৰে দমন কৰাৰ সময়তে ছাত্ৰ-ছাত্ৰীৰ সৈতে আৰক্ষীৰ সংঘৰ্ষত এই প্ৰতিবাদ প্ৰথমে হিংসাত্মক ৰূপ ধাৰণ কৰে। ১৪ জুলাইত প্ৰধানমন্ত্ৰী শ্বেখ হাছিনাক লৈ বিতৰ্কৰ সৃষ্টি হয়। শ্বেখ হাছিনাৰ এই ঘোষণা তীব্ৰতৰ কৰি তোলাৰ লগতে দেওবাৰে সন্ধিয়া শ্বেখ হাছিনাৰ চৰকাৰে মুছলমানৰ ওপৰত কৰা দমনৰ বিৰুদ্ধে ব্যাপক বিক্ষোভ কৰি প্ৰতিবাদকাৰীসকলে ঘৰৰ পৰা ওলাই আহিবলৈ বাধ্য হয়। এইখিনিতে পৰিস্থিতি শান্ত হৈ পৰে কাৰণ ঢাকাৰ ডাউনটাউনৰ ওচৰৰ পথৰ দুয়োকাষৰ কেইবাটাও অট্টালিকাৰ সন্মুখত কেইবাশ আৰক্ষী আহত হয়।

সন্দৰ্ভ

শ্ৰেণী:২০২৪ চনত প্ৰতিবাদ আৰু প্ৰতিবাদ
শ্ৰেণী:২০২৪ চনত বাংলাদেশ
শ্ৰেণী:ছাত্ৰৰ বিক্ষোভ আৰু প্ৰতিবাদ
শ্ৰেণী:বাংলাদেশত কোটা নবীকৰণ প্ৰত্যাখ্যান
শ্ৰেণী:বাংলাদেশ কোটা পুনৰুদ্ধাৰ আন্দোলন
টঙালি

টঙালি বা টঙ্গালি হৈছে অসমীয়া পুৰুষসকলে পৰিধান কৰা এবিধ দীঘল বস্ত্ৰ। এই বস্ত্ৰ কঁকালত বান্ধি লোৱা হয়। মূলতঃ বিহু নৃত্য কৰাৰ সময়ত অসমীয়া ডেকাই টঙালি পৰিধান কৰে। সাধাৰণতে টঙালি ৰঙা সূতাৰে তাঁতশালত বৈ উলিওৱা হয়। ইয়াত সোণালী বা হালধীয়া বৰণৰ সূতাৰে গুণা দি ফুল তোলা হয়। টঙালি কপাহী কাপোৰেৰে বোৱা হয় আৰু পাট, মুগা আদি সূতা পৰাপক্ষত ইয়াত ব্যৱহাৰ কৰা নহয়। লোকবিশ্বাস অনুসৰি এনে কৰিলে যুঁজত পুৰুষজন অজেয় হয়। কোনো কোনো সময়ত গামোচাখনকো কঁকালত বান্ধি টঙালি বন্ধা বুলি কোৱা হয়। ভাওনাত সূত্ৰ নচাৰ সময়ত সূত্ৰধাৰে বগা ৰঙৰ ৰঙা আঁচুৰে ফুল দিয়া বিশেষ ধৰণৰ টঙালি পৰিধান কৰে। এনে টঙালিক ভকতীয়া পাগ বোলা হয়।

উৎপত্তি

টঙালিৰ প্ৰচলন অসমত বহুযুগৰ পৰা চলি আহিছে। মধ্যযুগত অসমৰ একাংশত শাসন কৰা বাৰ ভূঞা সকলে কঁকালত টঙালি বন্ধাৰ বিষয়ে উল্লেখ পোৱা যায়।‌‌ অসমীয়া ভাষাত পূৰ্বৰে পৰা চলি প্ৰবাদ-প্ৰবচন আদিত ভূঞা সকলৰ টঙালিৰ উল্লেখ পোৱা যায়। উদাহৰণস্বৰূপে:

ভূঞা‌ সকলৰ বাহিৰে দেউৰী আৰু চুতীয়া সমাজতো টঙালি বন্ধা নিয়ম আছে। দেউৰী ভাষাত টঙালি খনক "টঙা" বুলি কোৱা হয়। চুতীয়া ৰাজ্যৰ ভীষ্মক নগৰ আৰু তাম্ৰেশ্বৰী মন্দিৰৰ দেৱালতো টঙালি পৰিধান কৰা পুৰুষৰ চিত্ৰ দেখা পোৱা যায়।

বুৰঞ্জীৰ অনুসৰি আহোম সকলে বাৰ-ভূঞা সকলৰ পৰাই টঙালি মাৰিবলৈ লৈছিল। পাছৰ কালত আহোমসকলৰ ডা-ডাঙৰীয়া বা বিষয়াসকলে কঁকালত ‘বচোৱাল-টঙালি’ বন্ধাৰ কথা বুৰঞ্জীবিদ ড° লীলা গগৈয়ে উল্লেখ কৰিছে।

জতুৱা ঠাঁচত "কঁকালত টঙালি বন্ধা" বাক্যাংশৰ অৰ্থ হৈছে কোনো কামলৈ সাজু হোৱা।‌ মুখে মুখে প্ৰচলিত বিহুগীতসমূহতো টঙালিৰ উল্লেখ পোৱা যায়। যেনে:

প্ৰচলিত ৰীতি অনুযায়ী মধ্যযুগৰ অসমত অসমীয়া ৰমণীয়ে ৰণলৈ যোৱা ঘৰৰ পুৰুষসকলৰ বাবে একেৰাতিৰ ভিতৰতে টঙালি বৈ কৱচ কাপোৰ হিচাপে দিছিল। ৰজনীকান্ত বৰদলৈৰ ‘তাম্ৰেশ্বৰীৰ মন্দিৰ’ নামৰ উপন্যাসতো এই বিষয়ে উল্লেখ পোৱা যায়।

আকাৰ-আকৃতি আৰু ব্যৱহাৰ

টঙালি ৰঙা সূতাৰে বোৱা হয়। ইয়াত সোণালী বা হালধীয়া ৰঙৰ আঁচুৰে ফুল বছা হয়। ই গলবস্ত্ৰ বা গামোচাতকৈ ঠেক আৰু দীঘল হয়। ইয়াৰ দুয়োফালে শেলসহ ডাঙৰকৈ ফুল আৰু বুটা বছা থাকে। ভকতীয়া পাগ বগা বা মুগা ৰঙৰ। ই ডেৰ-বাৰহাত দীঘল হয়। হালধীয়া ৰঙৰ লগতে বগা, সেউজীয়া আদি আন ৰঙৰো বুটা দিয়া হ'ব পাৰে।

]] যুগৰ পাগুৰি, চুৰিয়া আৰু টঙালি পৰিধান কৰা সৈনিকৰ চিত্ৰ

টঙালিখন কঁকালত কমৰবন্ধনী বা পেটীৰ দৰে মেৰিয়াই বান্ধি সোঁফালে বিশেষ ধৰণেৰে গাঁঠি মাৰি ৰখা হয়। ই পুৰুষসকলৰ অধোবস্ত্ৰ আটি ৰখাৰ কামো কৰে। চকলঙত কন্যাই দৰাৰ হাতত হেংদান তুলি দিয়াৰ লগতে কঁকালত কৱচ কাপোৰ হিচাপে টঙালি বান্ধি দিয়ে।

অন্যান্য বস্ত্ৰ

টঙালিৰ দৰে কঁকাল-বান্ধনীয়া বস্ত্ৰ অসমৰ আন জনগোষ্ঠীসমূহৰ পোছাকতো দেখা যায়। তিৱা পুৰুষৰ পৰম্পৰাগত পোছাকত ধুতিৰ সৈতে টঙালি ব্যৱহাৰ কৰা দেখা যায়। মিচিং পুৰুষে জিনৰেক বা টঙালি ডুমেৰ নামৰ দীঘল বস্ত্ৰ গালুক আৰু গনৰ' উগনৰ ওপৰত কঁকালত টঙালিৰ দৰে বান্ধে।একেই দৰে ৰাভা জনগোষ্ঠীৰ পূৰুষ সকলৰ মাজতো "চেংকানেন" নামৰ গামোচাৰ দৰে এখন বস্ত্ৰ পোৱা যায়, যিখন মুৰত পাগুৰি বা কঁকালত টঙালিৰ দৰে পিন্ধা হয়।‌ ত্ৰিপুৰাৰ ত্ৰিপুৰী জনগোষ্ঠীৰ সমাজত ব্যৱহৃত ৰিছা নামৰ দীঘল আৰু ঠেক বোৱা কাপোৰখন পুৰুষে উৎসৱ আৰু বিবাহৰ সময়ত গামোচাৰ দৰে পাগুৰি হিচাপে ব্যৱহাৰ কৰে। ধুতি পৰিধান কৰিলে কাপোৰখন কঁকালত টঙালিৰ দৰে বান্ধি লোৱা হয়; এই ব্যৱহাৰ টঙালিৰ কঁকালত মেৰিয়াই বন্ধা ৰীতিৰ সৈতে তুলনীয়।

এই উদাহৰণসমূহে অসম বা উত্তৰ-পূবৰ বিভিন্ন জনগোষ্ঠীৰ মাজত মূল অধোবস্ত্ৰৰ ওপৰত পৃথক কাপোৰ কঁকালত মেৰিয়াই বন্ধাৰ এক তুলনীয় প্ৰচলনৰ উপস্থিতি দেখুৱায়।

তথ্য সংগ্ৰহ

শ্ৰেণী:বস্ত্ৰ
নীলা ৰামগোপাল

নীলা ৰামগোপাল ( ; জন্ম: ২৫ মে ১৯৩৫ – মৃত্যু ১ মাৰ্চ ২০২৩) এগৰাকী ভাৰতীয় কৰ্ণাটক কণ্ঠশিল্পী আৰু কৰ্ণাটক সঙ্গীত শিক্ষিকা। তেওঁৰ কিছুমান ৰচনাৰ ভিতৰত তমিজ ইনবাম, ৰামা উপাসনা আৰু নাৰায়ণ এননিৰো আদি অন্যতম। সংগীত নাটক অকাডেমী বঁটা, মাদ্ৰাজ মিউজিক একাডেমীৰ সংগীত কলা আচাৰ্য বঁটা, ৰাম সেৱা মণ্ডলীৰ সংগীত চুদামণি বঁটা আদি বঁটা লাভ কৰিছিল।

জীৱনী

নীলা ৰামগোপালৰ জন্ম হৈছিল ১৯৩৫ চনৰ ২৫ মে’ত, তামিলনাডুৰ কুম্বাকোনামত ব্ৰাহ্মণ আয়াৰ পৰিয়ালত। তেওঁৰ দেউতাক আছিল ঘৰৰ মালিক। পৰিয়ালটোৱে পুনৰ ত্যাগৰাজাপুৰমৰ নিজৰ গাঁওলৈ প্ৰব্ৰজন কৰে আৰু তাৰ পৰাই তাই থিৰুবিদাইমৰুদুৰত স্কুললৈ যায়।
কুম্বকোনামৰ সদগোপালাচাৰীৰ পৰা কৰ্ণাটক সংগীত শিকিবলৈ আৰম্ভ কৰিছিল আৰু পিছলৈ এন.এম.নাৰায়ণন, টি.কে. ৰঙাছাৰী আৰু এম.এল. বসন্তকুমাৰীৰ অধীনত অধ্যয়ন কৰিছিল।

ব্যক্তিগত জীৱন

১৯ বছৰ বয়সত বিয়াৰ পিছত ৰামগোপাল কৰ্ণাটকৰ বাংগালুৰুলৈ গুচি যায়, প্ৰথমে জে পি নগৰলৈ যোৱাৰ আগতে বাসৱনগুডীত বাস কৰে।

বঁটা আৰু সন্মান

২০১৬ চনত সংগীত নাটক অকাডেমী বঁটা।
২০১৭চনত গুৰুকৃপা বঁটা।
২০১১ চনত মাদ্ৰাজ মিউজিক একাডেমীৰ পৰা সংগীত কলা আচাৰ্য বঁটা।
২০১৮ চনত কাঞ্চনা শ্ৰী লক্ষ্মীনাৰায়ণ মিউজিক একাডেমী ট্ৰাষ্টৰ দ্বাৰা কাঞ্চনা শ্ৰী শিৰোনাম।
চেন্নাইৰ শ্ৰীকৃষ্ণ গণসভাৰ পৰা শ্ৰেষ্ঠ প্ৰদৰ্শনকাৰীৰ বঁটা।
মাদ্ৰাজ মিউজিক একাডেমীৰ পৰা শ্ৰেষ্ঠ অভিনেতাৰ বঁটা।
নগৰকোইল ট্ৰাষ্টৰ পৰা গণ প্ৰকীৰ্থী বঁটা।
ৰামকৃষ্ণ গাণসভাৰ পৰা সংগীত কলা সম্ৰাগনি বঁটা।
ৰাম সেৱা মণ্ডলীৰ পৰা সংগীত চুদামণি বঁটা।
কৰ্ণাটক ৰাজ্য চৰকাৰৰ সংগীত নৃত্য একাডেমীৰ পৰা কৰ্ণাটক কলাশ্ৰী বঁটা।

টোকা

তথ্য সংগ্ৰহ

শ্ৰেণী:গায়িকা
শ্ৰেণী:সংগীতজ্ঞ
শ্ৰেণী:ভাৰতীয় নাৰী
১৩ এপ্ৰিল

ঘটনাৱলী

১৯১৯ - ৰাওলাট আইনৰ প্ৰতিবাদত অমৃতসৰত হোৱা বিক্ষোভ সমাবেশত জেনাৰেল ডায়াৰেৰ নিৰ্দেশত ব্ৰিটিছ পুলিচে গুলি চালনা কৰি জালিয়ানৱালাবাগৰ হত্যাকাণ্ড সংঘটিত কৰে।
১৯৪৫ - দ্বিতীয় বিশ্বযুদ্ধঃ জাৰ্মানীৰ গাৰ্ডেলেগেনত জাৰ্মান সৈন্যই ১০০০ৰো অধিক ৰাজনৈতিক আৰু সামৰিক বন্দীক হত্যা কৰে।
১৯৪৮ - ভুৱনেশ্বৰত ওড়িশাৰ ৰাজধানী পতা হয়।
১৯৪৮ - এম্বুছত হাদাছা হাস্পতালৰ ৭৮ জন ইহুদী চিকিৎসক, নাৰ্ছ আৰু চিকিৎসা বিজ্ঞানৰ ছাত্ৰ, আৰু এজন ব্ৰিটিছ সৈনিকক শ্বেইখ জাৰাহত আৰবসকলে হত্যা কৰে।
১৯৬০ – প্ৰথম উপগ্ৰহ নেভিগেচন ব্যৱস্থা আৰম্ভ ।
১৯৯৭ - মাষ্টাৰছ টুৰ্ণামেণ্টত জয়ী হোৱা আটাইতকৈ কম বয়সীয়া গলফাৰ হিচাপে পৰিগণিত হৈছে টাইগাৰ উডছ।
১৯৯৯ - ওৰাং অভয়াৰণ্যক ৰাষ্ট্ৰীয় উদ্যান ৰূপে স্বীকৃতি দিয়া হয়।
২০১৩ - পেলেষ্টাইনৰ প্ৰধানমন্ত্ৰী চালাম ফায়াদৰ পদত্যাগ ।

জন্ম

১৭৪৩ - থমাছ জেফাৰচন, তৃতীয় আমেৰিকাৰ ৰাষ্ট্ৰপতি ।
১৯০৬ - চেমুৱেল বেকেট, আইৰিছ ঔপন্যাসিক, নাট্যকাৰ, চুটি গল্প লেখক, কবি আৰু সাহিত্য অনুবাদক।
১৯১১ - পূৰ্ণচন্দ্ৰ গোস্বামী, অসমীয়া শিশু সাহিত্যিক তথা স্বাধীনতা সংগ্ৰামী।
১৯৪০ - নাজমা হেপতুল্লা, ভাৰতীয় ৰাজনীতিবিদ আৰু বৰ্তমান মণিপুৰৰ ৰাজ্যপাল।
১৯৫১ - বীৰেন সিংহ, অসমীয়া চিত্ৰশিল্পী, ভাস্কৰ্য্যশিল্পী তথা চিত্ৰ পৰিচালক।
১৯৫২ - অঞ্জন দত্ত, অসমীয়া ৰাজনীতিবিদ।

মৃত্যু

১৯৭৩ - বলৰাজ চাহানী, হিন্দী চলচ্চিত্ৰৰ অভিনেতা। (জন্ম: ১ মে', ১৯১৩)
১৯৯৪ - জানকী অম্মল, ভাৰতীয় সমাজকৰ্মী, ভাৰতীয় গণিতজ্ঞ শ্ৰীনিবাস ৰামানুজনৰ পত্নী।

দিৱস

শিক্ষক দিৱস (ইকুৱেডৰ)

তথ্য সংগ্ৰহ

বাহ্যিক সংযোগ

বিবিচি: এই দিনত
হৰিপুৰ গাঁও

হৰিপুৰ গাঁওখন শদিয়া মহকুমা তথা শদিয়া মৌজাৰ অন্তৰ্গত। শদিয়া মহকুমাৰ সদৰ ঠাই চপাখোৱৰ পশ্চিম দিশত হৰিপুৰ গাঁও অৱস্থিত। এই গাঁওখন চপাখোৱাৰ পৰা প্ৰায় ১১ কিলোমিটাৰ দূৰত্বত অৱস্থিত। হৰিপুৰলৈ যাবলৈ ইচলামপুৰ তিনিআলিৰ পৰা ফালৰি কাতি যোৱা পথটোৰে যাব লাগে। তিনিচুকীয়া চহৰৰ পৰা আহিলে শদিয়াৰ ড° ভূপেন হাজৰিকা সেতুৰ পৰা প্ৰায় ১০ কিলোমিটাৰ অতিক্ৰম কৰি কুণ্ডিল নদীৰ ওপৰৰ দলংখন পাৰ হৈ ৩৭ নং ঘাই পথৰ পৰা বাঁওফালৰ পথটোৰেও হৰিপুৰ গাঁৱলৈ যোৱা হয়।

গাঁওখনৰ বাসিন্দাসকল কৈৱৰ্ত সম্প্ৰদায়ৰ। জনসংখ্যা প্ৰায় ছশ। গাঁওখনত দুখন প্ৰাথমিক বিদ্যালয় আছে। এখনৰ নাম হৰিপুৰ চৰকাৰী প্ৰাথমিক বিদ্যালয় আৰু আনখনৰ নাম ২ নং হৰিপুৰ প্ৰাথমিক বিদ্যালয়। গাঁওখনত এটা নামঘৰ আছে। এই গাঁওখনৰ বাসিন্দাসকল মূলতঃ গোলাঘাটৰ নগোৰা সত্ৰৰ শিষ্য।

জীৱিকা হিচাবে অতিততে প্ৰায় সকলো লোকেই মাছমৰীয়া আছিল যদিও বৰ্তমান এতিয়া এই বৃত্তি সকলোৱে ত্যাগ কৰি অন্যান্য কৰ্মত নিয়োজিত হৈছে। বহু সংখ্যকে চৰকাৰী চাকৰি কৰাৰ উপৰিও অন্যান্য ব্যৱসায়ৰ লগতো জড়িত হৈ পৰিছে।

বৰ্তমান হৰিপুৰৰ গাঁও-বুঢ়াজন হ’ল শ্ৰীযুত তুলন কুমাৰ দাস আৰু গাঁও পঞ্চায়তৰ সদস্য জনৰ নাম হ'ল শ্ৰীমতী নিহাৰিকা দাস। গাঁও পঞ্চায়তৰ নাম - ৰাজগড় গাঁও পঞ্চায়ত৷

তথ্য সংগ্ৰহ

শ্ৰেণী:অসমৰ গাঁও
হাউ আই মে'ট ইয়'ৰ মাদাৰ

হাউ আই মে'ট ইয়'ৰ মাদাৰ (; ) হৈছে এখন আমেৰিকা যুক্তৰাষ্ট্ৰৰ ইংৰাজী ভাষাৰ চিটুৱেচন কমেডি ধাৰাবাহিক। ই পোন প্ৰথমৰ বাবে প্ৰচাৰিত হৈছিল ২০০৫ চনৰ ১৯ চেপ্টেম্বৰত চিবিএছ ছেনেলত। নটা শৃংখলাৰ (ছিজন) ধাৰাবাহিকখন ২০১৪ চনৰ ৩১ মাৰ্চত সমাপ্ত হয়।

ভাৰতত ইয়াক ষ্টাৰ ৱৰ্ল্ড ছেনেলযোগে প্ৰদৰ্শন কৰা হয়।

প্লট

ধাৰাবাহিকখনৰ কাহিনী হৈছে নিউ য়ৰ্ক মহানগৰৰ এজন স্থাপতিবিদ টেড ম'জবি (জ'ছ ৰেডনৰ)-ৰ সঁচা প্ৰেমৰ, তেওঁৰ পত্নীক লগ পোৱাৰ বিষয়ে, যি তেওঁ ২০৩০ চনত নিজৰ পুত্ৰ আৰু কন্যাৰ আগত বৰ্ণনা কৰি থাকে। ফ্লেছবেকৰ দ্বাৰা প্ৰদৰ্শন কৰা কাহিনীৰ আৰম্ভ হয় ২০০৫ বৰ্ষৰ পৰা। উল্লিখিত লক্ষ্য আগতলৈ টেড আৰু তেওঁৰ বন্ধু মাৰ্চেল এৰিকছন (জেচন ছেগাল), ৰবিন চাৰ্বাচ্ছ্‌স্কি (ক'বি স্মল্ডাৰ্ছ), লিলি অলড্ৰিন (এলিছন হেনিগান) আৰু বাৰ্নি ষ্টিন্‌ছন (নিল পেট্ৰিক হেৰিছ)-ৰ জীৱনত ঘটা আনুসাংগিক ঘটনাই হৈছে ধাৰাবাহিকখনৰ উপজীব্য।

মূল চৰিত্ৰসমূহ

টেড ম'জবি মাৰ্চেল এৰিকছন ৰবিন চাৰ্বাচ্ছ্‌স্কি লিলি অলড্ৰিন বাৰ্নি ষ্টিনছন
জ'ছ ৰেডনৰ জেচন ছেগাল ক'বি স্মল্ডাৰ্ছ এলিছন হেনিগান নিল পেট্ৰিক হেৰিছ

শৃংখলাসমূহৰ তালিকা

শৃংখলা নং
সময় (ইষ্টাৰ্ণ টাইম)
শৃংখলাৰ আৰম্ভণি
শৃংখলাৰ সমাপ্তি
টিভি বৰ্ষ
স্থান
দৰ্শক (নিযুতত)
১
সোমবাৰ নিশা ৮:৩০ বজা (১৯ চেপ্টেম্বৰ, ২০০৫ – ১৫ মে, ২০০৬)
১৯ চেপ্টেম্বৰ, ২০০৫
১৫ মে, ২০০৬
২০০৫-২০০৬
#৪৩
৯.৪৭
৮.৫০
৮.২১
৯.৪২
৮.৬০
৮.৭৯
৯.৬৭
৯
সোমবাৰ নিশা ৮:০০ বজা (২৩ ছেপ্টেম্বৰ, ২০১৩ – ৩১ মাৰ্চ, ২০১৪)
২৩ ছেপ্টেম্বৰ, ২০১৩
৩১ মাৰ্চ, ২০১৪
২০১৩-২০১৪
২৮
১০.৫১

তথ্যসূত্ৰ

বাহিৰা সংযোগ

আধিকাৰিক ৱেবছাইট
ইণ্টাৰনেট মুভি ডাটাবেছত "হাউ আই মেট ইয়ৰ মাদাৰ"ৰ তথ্য
টিভি ডট কমত "হাউ আই মেট ইয়ৰ মাদাৰ"ৰ তথ্য
ষ্টাৰপ্লাস ডট কমত জ'স ৰেডনৰৰ সাক্ষ্যাতকাৰ

শ্ৰেণী:ইংৰাজী ভাষাৰ দূৰদৰ্শন ধাৰাবাহিক